Ihi, tekcem tira γer wennar n tsekla taqbaylit timawit, deg tazwara s wudem n usiskel, meḥsub ad ttwajerden yiḍrisen yellan deg timawit γef yisebtaren. Syen γer-s banen-d yimeskren i yesnulfan yis-s, meḥsub ur teqqim ara kan deg ujerred n timawit, gar wid yettwasnen, yerna d netta i d amenzu yella Belɛid At Ʃli. Asnulfu-agi yegla-d s tlalit n tewsatin timaynutin, garasent yella wungal.